CELEX: 32019D2246
Language: da
Date: 2019-12-19 00:00:00
Title: Rådets afgørelse (EU) 2019/2246 af 19. december 2019 om den holdning, der skal indtages på Den Europæiske Unions vegne i Det Blandede CETA-Udvalg til vedtagelse af listen over voldgiftsmænd i medfør af aftalens artikel 29.8

30.12.2019   
               
               
                  DA
               
               
                  Den Europæiske Unions Tidende
               
               
                  L 336/288
               
            
         RÅDETS AFGØRELSE (EU) 2019/2246
         af 19. december 2019
         om den holdning, der skal indtages på Den Europæiske Unions vegne i Det Blandede CETA-Udvalg til vedtagelse af listen over voldgiftsmænd i medfør af aftalens artikel 29.8
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side (»aftalen«) blev undertegnet den 30. oktober 2016.
                  
               
                     (2)
                  
                  
                     I overensstemmelse med Rådets afgørelse (EU) 2017/38 (1) har dele af aftalen fundet midlertidig anvendelse siden den 21. september 2017.
                  
               
                     (3)
                  
                  
                     I aftalens artikel 29.8, stk. 1, fastsættes det, at Det Blandede CETA-Udvalg, der er nedsat i medfør af aftalens artikel 26.1, skal opstille en liste på mindst 15 personer, som er villige og i stand til at fungere som voldgiftsmænd.
                  
               
                     (4)
                  
                  
                     Det er derfor hensigtsmæssigt at fastlægge den holdning, der skal indtages på Unionens vegne i Det Blandede CETA-Udvalg, da den påtænkte afgørelse bliver bindende for Unionen —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i Det Blandede CETA-Udvalg til vedtagelse af listen over voldgiftsmænd i medfør af aftalens artikel 29.8, baseres på det udkast til afgørelse vedtaget af Det Blandede CETA-Udvalg, der er knyttet til nærværende afgørelse.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 19. december 2019.
            
               
                  På Rådets vegne
               
               K. MIKKONEN
               
                  Formand
               
            
         
         
            (1)  Rådets afgørelse (EU) 2017/38 af 28. oktober 2016 om midlertidig anvendelse af den samlede økonomi- og handelsaftale (CETA) mellem Canada på den ene side og Den Europæiske Union og dens medlemsstater på den anden side (EUT L 11 af 14.1.2017, s. 1080).
      
      
         
            UDKAST TIL
            AFGØRELSE Nr. …/2019 VEDTAGET AF DET BLANDEDE CETA-UDVALG
            den …
            om opstilling af en liste over voldgiftsmænd i medfør af aftalens artikel 29.8
            DET BLANDEDE CETA-UDVALG HAR —
            under henvisning til den samlede økonomi- og handelsaftale (»CETA«) mellem Canada på den ene side og Den Europæiske Union og dens medlemsstater på den anden side (»aftalen«), særlig artikel 29.8, og
            ud fra følgende betragtninger:
            
                        (1)
                     
                     
                        I overensstemmelse med aftalens artikel 30.7, stk. 3, er dele af aftalen blevet anvendt midlertidigt siden den 21. september 2017.
                     
                  
                        (2)
                     
                     
                        I medfør af aftalens artikel 29.8, stk. 1, skal Det Blandede CETA-Udvalg opstille en liste på mindst 15 personer, som er villige og i stand til at fungere som voldgiftsmænd. Listen over voldgiftsmænd skal bestå af tre dellister: en delliste for hver af de to parter og en delliste over personer, som ikke er borgere i nogen af parterne, og som skal fungere som formænd —
                     
                  VEDTAGET DENNE AFGØRELSE:
            
                        1.
                     
                     
                        Listen over voldgiftsmænd med henblik på aftalens artikel 29.8 som fastsat i bilaget opstilles herved.
                     
                  
                        2.
                     
                     
                        Denne afgørelse træder i kraft på dagen for vedtagelsen i Det Blandede CETA-Udvalg.
                     
                  
               Udfærdiget i …, den …
               
                  
                     På vegne af Det Blandede CETA-Udvalg
                  
               
            
         
      
      
         
            BILAG
            LISTE OVER VOLDGIFTSMÆND I MEDFØR AF AFTALENS ARTIKEL 29.8
            Delliste for Canada:
            
                        1.
                     
                     
                        Serge Fréchette
                     
                  
                        2.
                     
                     
                        Valerie Hughes
                     
                  
                        3.
                     
                     
                        Matthew Kronby
                     
                  
                        4.
                     
                     
                        Debra Steger
                     
                  
                        5.
                     
                     
                        J. Christopher Thomas
                     
                  
                        6.
                     
                     
                        Cherise Valles
                     
                  Delliste for EU:
            
                        1.
                     
                     
                        Claudio Dordi
                     
                  
                        2.
                     
                     
                        Michael Hahn
                     
                  
                        3.
                     
                     
                        Pieter Jan Kuijper
                     
                  
                        4.
                     
                     
                        Hélène Ruiz Fabri
                     
                  
                        5.
                     
                     
                        Peter Van den Bossche
                     
                  Delliste over formænd:
            
                        1.
                     
                     
                        James Bacchus
                     
                  
                        2.
                     
                     
                        Christian Häberli
                     
                  
                        3.
                     
                     
                        Daniel Moulis
                     
                  
                        4.
                     
                     
                        David Unterhalter
                     
                  
                        5.
                     
                     
                        Seung Wha Chang